Një shqiptar nga Kosova është qëlluar disa herë më armë zjarri në Berlin, Gjermani. Mësohet se shqiptari është i moshës 55-vjeç ndërkohë gjendet i plagosur rëndë.
Bëhet me dije se një person i paidentifikuar ka hapur zjarr nga trotuari drejt makinës tip "Audi" me të cilën lëvizte.
Ngjarja ka ndodhur rreth orës 13:30 ditën e sotme, në Friedrichsfelde të Berlinit, ndërsa ende nuk bëhet e ditur identiteti i autorit apo shkaqet, pasi është larguar në drejtim të panjohur. Në automjet nuk kishte persona të tjerë.
Autoritetet gjermane janë duke punuar për zbardhjen e ngjarjes.